
        HEREND VÁROS ÖNKORMÁNYZAT
                     POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705	
Ikt.sz.: H/46-5/2020.						                  
Tárgy: Önkormányzati tulajdonú ingatlan értékesítése   


Előterjesztés
amely készült a Képviselő-testület 2020. június 25 -i ülésére

Tisztelt Képviselő-testület!

A Képviselő-testület 51/2016. (III.25.) számú önkormányzati határozatában döntött az Önkormányzat tulajdonát képező „B” lakóövezetbe tartozó értékesítésre kijelölt ingatlanok minimum vételáráról.  

Kuti Renáta (8200 Veszprém, Avar u. 20/A.) és Rinkó Máté (8200 Veszprém, Csernák Antal utca 2. MZ. 2. a.) vételi ajánlattal éltek és 9/10 – 1/10 tulajdoni arányban meg kívánják vásárolni két részletben (foglaló + szeptember végi fizetés) a 795/6 hrsz.-ú 1013 m2 nagyságú építési telket az önkormányzat által meghatározott 5.571.500 Ft + ÁFA vételáron. 
Az adásvételi szerződés hatálybalépésének feltétele, hogy a Magyar Állam képviseletében eljáró Magyar Nemzeti Vagyonkezelő Zrt. az államot megillető elővásárlási joggal a törvényben előírt határidőn belül ne éljen, vagy arról a határidőn belül lemondjon. 

Kérem a Tisztelt Képviselő-testületet, hogy a határozati javaslatot elfogadni szíveskedjen.

Határozati javaslat
Herend Város Önkormányzat Képviselő-testülete az önkormányzat tulajdonát képező herendi 795/6 hrsz.-ú, kivett, beépítetlen terület megnevezésű 1013 m2 nagyságú ingatlanát 5.571.500 Ft + ÁFA vételáron 9/10 - 1/10 tulajdoni arányban értékesíti Kuti Renáta (8200 Veszprém, Avar u. 20/A.) és Rinkó Máté (8200 Veszprém, Csernák Antal utca 2. MZ. 2. a.) részére. A vételár a telek közművesítésének költségeit is tartalmazza. A vételár megfizetése két részletben történik az előleg a szerződés megkötését követően kerül megfizetésre a vételár 10%-ban, a további összeg 2020. szeptember 30-ig kerül kifizetésre. 
Herend Város Önkormányzat Képviselő-testülete kijelenti, hogy a nemzeti vagyonról szóló 2011. évi CXCVI. törvény 14. § (2) bekezdése alapján – az adásvételi szerződéssel érintett – a nemzeti vagyon körébe tartozó önkormányzati vagyon átruházható és az ingatlanra a Magyar Államot elővásárlási jog illeti meg, mivel a vételár meghaladja a hivatkozott törvény 13. § (1) bekezdésében meghatározott értékhatár 20 %-át. Az adásvételi szerződés hatálybalépésének feltétele, hogy a Magyar Állam képviseletében eljáró Magyar Nemzeti Vagyonkezelő Zrt. az államot megillető elővásárlási joggal a törvényben előírt határidőn belül ne éljen, vagy arról a határidőn belül lemondjon. 
A Képviselő-testület felhatalmazza a polgármestert, hogy az önkormányzat képviseletében az ingatlan adásvételi szerződést aláírja. A tulajdonjog ingatlan nyilvántartási bejegyzésével kapcsolatos költségek a vevőket terhelik. 
Határidő: azonnal 
Felelős: polgármester

Herend, 2020. június 23.
						Tisztelettel: 
								Jánszky Lajos László 
								      polgármester 

